**LĪGUMS**

**KASKO iegāde**

(identifikācijas Nr. AM NBS NP 2018/009)

Rīgā 2018. gada \_\_. \_\_\_\_\_\_\_\_\_\_\_

**Latvijas Republikas Nacionālo bruņoto spēku Nodrošinājuma pavēlniecība (NBS NP)**, reģ. Nr. 90001259776, tās komandiera pulkveža K.Zdanovska personā, kas darbojas uz Nodrošinājuma pavēlniecības nolikuma pamata, no vienas puses, turpmāk tekstā - PASŪTĪTĀJS

un

**AAS “BTA Baltic Insurance Company”**, reģistrēta Rīgā ar reģistrācijas Nr. 40103840140, juridiskā adrese: Sporta iela 11, Rīga, LV-1013, Lauras Mežakas personā, kura darbojas uz 2018. gada 11. jūnijā izdotas pilnvaras Nr. LVB1\_3001/02-02-2018-496 pamata, no otras puses, turpmāk tekstā - IZPILDĪTĀJS

abi kopā saukti „Puses” un katrs atsevišķi „Puse”,

pamatojoties uz Iepirkuma „KASKO iegāde” ID. Nr. AM NBS NP 2018/009 rezultātiem 2018. gada 29. jūnija komisijas sēdes protokolā Nr. AM NBS NP 2018/009-4, noslēdz šādu līgumu (turpmāk tekstā – „Līgums”):

1. **Līguma priekšmets**
   1. Saskaņā ar šo Līgumu un Latvijas Republikā spēkā esošajiem normatīvajiem aktiem IZPILDĪTĀJS un PASŪTĪTĀJS slēdz transportlīdzekļu apdrošināšanas līgumus (polises), turpmāk tekstā - KASKO Līgumi, attiecībā uz PASŪTĪTĀJAM piederošajiem transportlīdzekļiem, saskaņā ar tehniskās specifikācijas prasībām, kas minētas Līguma 2.pielikumā (Tehniskā specifikācija).
   2. Pakalpojumu izpilde notiek atbilstoši šim Līgumam, Tehniskai specifikācijai (2.pielikums) un IZPILDĪTĀJA Sauszemes transporta apdrošināšanas noteikumiem Nr. 4F5-1 un to pielikumam “Palīdzība uz ceļa” (3.pielikums).
   3. Līguma 1.pielikumā minēto transportlīdzekļu apdrošināšanu regulē Līguma 3.pielikumā norādītie Sauszemes transporta apdrošināšanas noteikumi Nr. 4F5-1 un to pielikums “Palīdzība uz ceļa”, ja šī Līguma tekstā nav noteikts citādi.
   4. Līguma noteikumi ir prioritāri attiecībā pret Līguma 3.pielikumā norādītiem Sauszemes transporta apdrošināšanas noteikumiem Nr. 4F5-1 un to pielikumu “Palīdzība uz ceļa”.
2. **IZPILDĪTĀJA** **tiesības un pienākumi**
   1. IZPILDĪTĀJS apņemas veiktvisu šī līguma 1.pielikumā minēto, PASŪTĪTĀJAM piederošo, sauszemes transportlīdzekļu apdrošināšanu.
   2. IZPILDĪTĀJS apņemas izrakstīt un izsniegt PASŪTĪTĀJAM KASKO Līgumus (Polises) attiecībā uz katru šī Līguma 1.pielikumā minēto transportlīdzekli 1 (vienas) darba dienas laikā, skaitot no apdrošināšanai paredzamo transportlīdzekļu reģistrācijas apliecību kopiju saraksta iesniegšanas dienas, ar nosacījumu, ka PASŪTĪTĀJS savlaicīgi un pilnā apmērā būs izpildījis šī Līguma 3.1. punktā minēto. Neatbilstoši noformētuKASKOLīgumu (Polišu) apmaiņa veicama 1 (vienas) darba dienas laikā no rakstiski izteiktas pretenzijas (pa pastu, e-pastu vai personīgi) saņemšanas brīža.
   3. Ja KASKO Līgums (Polise) ir nozagta, nozaudēta, gājusi bojā vai sabojāta, IZPILDĪTĀJS uz PASŪTĪTĀJA rakstveida iesnieguma pamata 2 (divu) darba dienu laikā izsniedz KASKO Līguma (Polises) dublikātu bez papildus samaksas.
   4. Ja ceļu satiksmes negadījuma rezultātā sauszemes transportlīdzeklis, kam uz avārijas brīdi bija spēkā esoša, šī Līguma ietvaros noformēta KASKO apdrošināšanas Polise, nav atjaunojams, IZPILDĪTĀJAM pēc PASŪTĪTĀJA pieprasījuma jānodrošina ar iespēju nomainīt šo transportlīdzekli atbilstošas kompensācijas apmērā ar līdzvērtīgu transportlīdzekli vai izmaksāt transportlīdzekļa atlikušo vērtību, Pusēm vienojoties.
   5. Pēc PASŪTĪTĀJA pieprasījuma, IZPILDĪTĀJS apņemas apdrošināt transporta vienības, kuras nav iekļautas šī Līguma 1.pielikumā, iepriekš vienojoties par cenām.
   6. Šī Līguma 2.5. punktā minētajā gadījumā, IZPILDĪTĀJS apņemas iesniegt PASŪTĪTĀJAM cenu piedāvājumu par attiecīgajām transporta vienībām 2 (divu) darba dienu laikā no šo transporta vienību saraksta saņemšanas dienas.
3. **PASŪTĪTĀJA tiesības un pienākumi**
   1. PASŪTĪTĀJS apņemas 10 (desmit) darba dienu laikā no apdrošināšanai paredzēto transportlīdzekļu saraksta iesniegšanas dienas, iesniegt IZPILDĪTĀJAM šajā sarakstā minēto transportlīdzekļu, kuri tiks apdrošināti atbilstoši PASŪTĪTĀJA vajadzībām un prioritātēm, reģistrācijas apliecību kopijas, kā arī atrādīt IZPILDĪTĀJA darbiniekiem visus šajā sarakstā minētos transportlīdzekļus, atsevišķi saskaņojot laiku un vietu ar IZPILDĪTĀJU, lai IZPILDĪTĀJA darbinieki varētu novērtēt transportlīdzekļu stāvokli un pārbaudīt signalizācijas un citu pretaizdzīšanas iekārtu esamību un darbību.
   2. Saņemot no IZPILDĪTĀJA rakstveidā noformētu iesniegumu, PASŪTĪTĀJS apņemas sniegt IZPILDĪTĀJAM tās pieprasīto informāciju, kas ir saistīta ar un attiecas uz šajā Līgumā minēto apdrošināšanu.
   3. PASŪTĪTĀJS apņemas nodrošināt, ka visi saskaņā ar šo Līgumu apdrošināmie PASŪTĪTĀJA sauszemes transportlīdzekļi tiks aprīkoti ar IZPILDĪTĀJA akceptētām pretaizdzīšanas iekārtām.
   4. PASŪTĪTĀJAM nav pienākums apdrošināt visus sauszemes transportlīdzekļus, kuri minēti šī Līguma 1.pielikumā.
   5. PASŪTĪTĀJAM ir tiesības apdrošināt arī citus transportlīdzekļus, kuri nav minēti šī Līguma 1.pielikumā.
4. **KASKO līgumu spēkā esamības termiņš**

IZPILDĪTĀJS un PASŪTĪTĀJS vienojas, ka IZPILDĪTĀJS šajā Līgumā noteiktajā kārtībā izrakstīs un nodos PASŪTĪTĀJAM KASKO Līgumus (Polises) ar to spēkā esamības termiņu ne mazāku kā 12 mēneši.

1. **Apdrošināšanas prēmijas aprēķināšanas un samaksas kārtība**
   1. Līguma 1.pielikumā minēto transportlīdzekļu apdrošināšanas prēmijas kopējais apmērs uz 3 gadiem sastāda **EUR 169 873.40** (viens simts sešdesmit deviņi tūkstoši astoņi simti septiņdesmit trīs *euro*, 40 *euro* centi), kas noteikts saskaņā ar IZPILDĪTĀJA 2018.gada 26. jūnijā iesniegto apdrošināšanas piedāvājumu iepirkumam ”KASKO iegāde”, ID Nr. AM NBS NP 2018/009.
   2. PASŪTĪTĀJS samaksā IZPILDĪTĀJAM par apdrošināšanas polisēm atbilstoši apdrošināšanai pieprasītajiem transportlīdzekļiem un Līguma noteikumiem veikto apdrošināšanu 30 (trīsdesmit) kalendāro dienu laikā pēc Polišu un rēķina saņemšanas.
   3. Samaksa tiek veikta EUR (*euro*) ar pārskaitījumu Līgumā norādītajā IZPILDĪTĀJA norēķinu kontā pamatojoties uz IZPILDĪTĀJA izsniegto rēķinu.
   4. Par apdrošināšanas polises samaksas dienu tiek uzskatīta diena, kad PASŪTĪTĀJS veicis apdrošināšanas prēmijas pārskaitījumu Līgumā norādītajā IZPILDĪTĀJA norēķinu kontā.
   5. Katra no Pusēm sedz savus izdevumus par komisijas un banku pakalpojumiem, kas saistīti ar naudas pārskaitījumiem.
   6. Līguma darbības laikā polišu cenas (apdrošināšanas prēmijas) nedrīkst paaugstināties.
   7. Kopējā Līguma summa ir **179 000.00 EUR** bez PVN (simts septiņdesmit deviņi tūkstoši *euro* 00 *euro centi*).
   8. Nepieciešamības gadījumā, PASŪTĪTĀJS ir tiesīgs palielināt 5.7. punktā minēto finansējumu, nepārsniedzot Publisko iepirkumu likumā (PIL) noteikto.
2. **Apdrošinātie riski un PASŪTĪTĀJA pašrisks**
   1. Visiem saskaņā ar šo Līgumu apdrošinātajiem transportlīdzekļiem tiks garantēta apdrošināšanas aizsardzība, arī ja nepieaicina/neinformē Valsts policiju, sekojošiem riskiem:
      1. Bojājumi, kas radušies sekojošu notikumu rezultātā:
         1. Transportlīdzeklim piedaloties ceļu satiksmē, ja ir notikusi:
            1. sadursme ar transportlīdzekli;
            2. sadursme ar šķērsli;
            3. kustībā esoša transportlīdzekļa apgāšanās, krišana (no tilta u. tml.), nobraukšana no ceļa, iebraukšana bedrē, kanalizācijas lūkā vai saistībā ar ceļu nogruvumu;
            4. nogrimšana un/vai ielūšana ledū, ja tā ir tiešā cēloņsakarībā ar CSN;
            5. uzbraukšana gājējam vai dzīvniekam.
         2. Stiklu plīsums;
         3. Ugunsgrēks, t.sk. iekšēja aizdegšanās (īssavienojums);
         4. Eksplozija;
         5. Dabas stihiju iedarbība;
         6. Krītošu priekšmetu iedarbība;
         7. Dzīvnieku, putnu iedarbība;
         8. Trešās personas prettiesiska rīcība, t.sk. vandālisms.
      2. Zādzība un laupīšana. Pamatojoties uz šo punktu tiek apdrošināti arī bojājumi, kas transportlīdzeklim var tikt nodarīti laikā kad transportlīdzeklis bija nozagts līdz brīdim, kad transportlīdzeklis ir nodots tiesībsargājošo institūciju vai tiesīgā lietotāja rīcībā.
   2. Pašrisks:
      1. pret automašīnas bojājumiem, neatkarīgi no pieteikto bojājumu skaita, arī ja nepieaicina/neinformē Valsts policiju – 0% apmērā;
      2. transportlīdzekļa bojā ejai – 0% apmērā;
      3. automašīnas zādzībai vai laupīšanai – 0% apmērā.
   3. Visi 6.1. un 6.2. punktos minēti riski un pašriski ir spēkā bez papildus piemaksas kopējam tarifam arī gadījumos, ja kāds no transportlīdzekļa lietotājiem ir jaunāks par 25 gadiem un/vai tā autovadītāja stāžs ir mazāks par 2 gadiem.
3. **KASKO Līgumu īpašie noteikumi**
   1. Saskaņā ar šo Līgumu noslēgtie KASKO Līgumi (Polises) par PASŪTĪTĀJAM piederošo sauszemes transportlīdzekļu apdrošināšanu būs spēkā Latvijas Republikā, Eiropas ekonomiskajā zonā, Šveicē un Norvēģijā. Izņēmuma gadījumos, pusēm par to atsevišķi KASKO Līgumā (Polisē) vienojoties, attiecīgā KASKO Līguma (Polises) darbības reģions var tikt paplašināts, neiekasējot par to papildus maksu.
   2. PASŪTĪTĀJA transportlīdzekļiem, kas tiek apdrošināti saskaņā ar šo Līgumu, tiek veikta papildus aprīkojuma (auto magnetola, lietie diski u.tml.) apdrošināšana, neņemot par to papildus piemaksu.
   3. Saskaņā ar šo Līgumu apdrošināšana ir spēkā bez papildus piemaksas arī, ja kāds no transportlīdzekļa lietotājiem ir jaunāks par 25 (divdesmit pieciem) gadiem un /vai autovadītāja stāžs ir mazāks par 2 (diviem) gadiem.
4. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši līguma izpildi, bet ne ilgāk par 30 (trīsdesmit) kalendārajām dienām.
   2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi no pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru pusi 5 (piecas) darba dienas iepriekš. Šajā gadījumā Izpildītājs atmaksā Pasūtītājam tā samaksāto priekšapmaksu, jā tāda ir maksāta.
5. **Strīdu izskatīšana un līguma izbeigšana**
   1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveidā pretenziju, kurā norādīts pārkāpuma raksturs un Līguma punkts (apakšpunkts), kuru Puse uzskata par pārkāptu.
   2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
   3. Puses var atcelt Līgumu pirms Līguma darbības termiņa beigām Pusēm savstarpēji rakstveidā vienojoties.
   4. PASŪTĪTĀJAM ir tiesības vienpusēji atkāpties no Līguma:
      1. ja IZPILDĪTĀJS nepilda Līguma saistības;
      2. ja IZPILDĪTĀJS kavē Līguma 2.2. izpildes termiņu vairāk par 7 (septiņām) kalendārām dienām
   5. Izbeidzot Līgumu 9.4. punktā noteiktajā gadījumā, IZPILDĪTĀJS atmaksā PASŪTĪTĀJAM iemaksātās apdrošināšanas prēmijas daļu par visu atlikušo līguma darbības termiņu un atlīdzina visus radušos zaudējumus. Šajā punktā minētos maksājumus, pēc zaudējumu apstiprinošu dokumentu saņemšanas, IZPILDĪTĀJS veic ne vēlāk kā 15 (piecpadsmit) kalendāro dienu laikā no PASŪTĪTĀJA rakstveida pieprasījuma veikšanas (ierakstītas vēstules izsūtīšanas) dienas.
   6. IZPILDĪTĀJAM ir tiesības vienpusēji atkāpties no Līguma, ja:
      1. PASŪTĪTĀJS Līgumā noteikto samaksas termiņu kavē vairāk kā 30 (trīsdesmit) kalendārās dienas;
      2. 10.2. punktā norādītais līgumsods sasniedzis maksimālo apmēru, t.i., 10% (desmit procentus) no termiņā nesamaksātās summas.
   7. Līguma 9.4. un 9.6. punktos noteiktajos gadījumos Līgums uzskatāms par izbeigtu 7 (septītajā) dienā pēc Puses paziņojuma par atkāpšanos (ierakstīta vēstule) izsūtīšanas dienas (pasta zīmogs).
6. **Līdzēju mantiskā atbildība**
   1. Ja IZPILDĪTĀJS rakstiski atsakās no Līguma izpildes vai no apdrošināšanas atlīdzības izmaksas, tad PASŪTĪTĀJAM ir tiesības piemērot IZPILDĪTĀJAM līgumsodu 10% (desmit procentu) apmērā no Līguma kopējās summas, kas minēta Līguma 5.7. punktā.
   2. Ja PASŪTĪTĀJS nemaksā Līguma 5.2.punktā noteiktajā termiņā, tad IZPILDĪTĀJAM ir tiesības piemērot PASŪTĪTĀJAM līgumsodu 0,1 % (viena desmitā daļa no procenta) apmērā no termiņā nesamaksātās summas par katru nokavēto dienu, bet ne vairāk kā 10 % (desmit procenti) no termiņā nesamaksātās summas, pamatojoties uz IZPILDĪTĀJA izrakstītu rēķinu 15 (piecpadsmit) kalendāro dienu laikā no līgumsoda rēķina izsūtīšanas (pasta zīmogs) dienas.
7. **Citi noteikumi**
   1. Kontaktpersona no IZPILDĪTĀJA puses – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. Kontaktpersonas no PASŪTĪTĀJA puses:
      1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
   4. Līgums stājas spēkā ar visu tā eksemplāru parakstīšanas un reģistrēšanas PASŪTĪTĀJA lietvedībā brīdi. Līguma spēkā stāšanās datums ir norādīts šī Līguma pirmās lapas augšējā labajā stūrī, un ir spēkā līdz saistību izpildei, ievērojot Publisko iepirkumu likuma noteikumus.
   5. Visi Līguma grozījumi vai papildinājumi tiek izdarīti rakstiski, Pusēm tos parakstot, un tie ir spēkā no to parakstīšanas brīža un ir līguma neatņemamas sastāvdaļas.
   6. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
   7. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam.
   8. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā rakstiski 5 (piecu) darba dienu laikā paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
   9. Paziņojumi par atkāpšanos no Līguma vai cita veida korespondence, kas attiecas uz Līgumu (izņemot Līgumā atrunātos e-pasta sūtījumus), ir jānosūta ierakstītā sūtījumā uz Līgumā norādītajām Pušu adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
   10. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
   11. Šis Līgums ir sastādīts latviešu valodā uz 26 (divdesmit sešām) lapām, no kurām Līguma teksts uz 5 (piecām) lapām, Finanšu piedāvājums - 1.pielikums uz 7 (septiņām) lapām, tehniskā specifikācija - 2.pielikums uz 1 (vienas) lapas un IZPILDĪTĀJA Sauszemes transporta apdrošināšanas noteikumi Nr. 4F5-1 un to pielikums “Palīdzība uz ceļa” (3.pielikums) uz 13 (trīspadsmit) lapām. Līgums sagatavots 2 (divos) eksemplāros ar vienādu juridisko spēku, no kuriem viens glabājas pie IZPILDĪTĀJA un otrs - pie PASŪTĪTĀJA, kopijas pie Līguma 11.2. punktā minētām personām.
8. **Pušu juridiskās adreses, rekvizīti un paraksti**

|  |  |
| --- | --- |
| **Latvijas Republikas Nacionālo bruņoto spēku Nodrošinājuma pavēlniecība**  Reģ. Nr. 90001259776  Juridiskā adrese: Vienības gatve 56,  Rīga, LV - 1004  Tālrunis: 67804428, Fakss: 67601219  Valsts kase  kods: \_\_\_\_\_\_\_\_\_\_\_\_\_\_\_\_\_\_\_\_\_\_  konts: \_\_\_\_\_\_\_\_\_\_\_\_\_\_\_\_\_\_\_\_\_\_  konts: \_\_\_\_\_\_\_\_\_\_\_\_\_\_\_\_\_\_\_\_\_\_  konts: \_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v.  K.Zdanovskis | **AAS “BTA Baltic Insurance Company”**  Reģ. Nr. 40103840140  Juridiskā adrese: Sporta iela 11, Rīga, LV-1013  Tālrunis: 66936025, Fakss: 66936299  Banka: \_\_\_\_\_\_\_\_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_\_\_\_\_\_\_\_\_\_    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v.  Laura Mežaka |
|  |  |

1. pielikums

*2018. gada \_\_\_.jūlija*

*līgumam Nr. \_\_\_\_\_\_\_\_\_\_\_\_\_\_*

1**.** Parakstot šo Pielikumu, Puses vienojas, ka 1.pielikumā “Finanšu piedāvājums” – ir norādīti transportlīdzekļi, kas tiek apdrošināti saskaņā ar 2018. gada 26. jūnija piedāvājumu.

**Finanšu piedāvājums**

LR NBS Nodrošinājuma pavēlniecība **AAS “BTA Baltic Insurance Company”**

# **Reģ. Nr.90001259776 Reģ. Nr. 40103840140**

# **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ z.v.**

# **K.Zdanovskis Laura Mežaka**

2. pielikums

*2018. gada \_\_\_.jūlija*

*līgumam Nr. \_\_\_\_\_\_\_\_\_\_\_\_\_\_*

# **Tehniskā specifikācija**

|  |  |
| --- | --- |
| KASKO apdrošināšana | |
| Prasības | KASKO apdrošināšana autotransportam |
| Apjoms | Atbilstoši pielikumam |
| Līguma izpildītājam jānodrošina | Apdrošinātā transportlīdzekļa negadījuma vietā:   1. Ar juridisko palīdzību dokumentu noformēšanā; 2. Ar tehnisko palīdzību atbilstoši nepieciešamībai. |
| Apdrošinātie riski | Bojājumi, kas radušies sekojošu notikumu rezultātā:   1. Transportlīdzeklim piedaloties ceļu satiksmē, ja ir notikusi:  * sadursme ar transportlīdzekli; * sadursme ar šķērsli; * kustībā esoša transportlīdzekļa apgāšanās, krišana, iebraukšana bedrē, kanalizācijas lūkā vai saistībā ar ceļa nogruvumu; * nogrimšana un/vai ielūšana ledū, ja tā ir tiešā cēloņsakarība ar ceļu satiksmes negadījumu; * uzbraukšana gājējam vai dzīvniekam;  1. Stiklu plīsums; 2. Ugunsgrēks, tajā skaitā aizdegšanās (īssavienojums); 3. Eksplozija; 4. Dabas stihiju iedarbība; 5. Krītošu priekšmetu iedarbība; 6. Dzīvnieku, putnu iedarbība; 7. Trešās personas prettiesiska rīcība, tajā skaitā vandālisms; 8. Zādzība un laupīšana. Pamatojoties uz šo punktu tiek apdrošināti arī bojājumi, kas transportlīdzeklim var tikt nodarīti laikā, kad transportlīdzeklis bija nozagts līdz brīdim, kad transportlīdzeklis ir nodots tiesībsargājošo institūciju vai tiesīgā lietotāja rīcībā; 9. Bez papildus piemaksas kopējam tarifam, ja kāds no transportlīdzekļa lietotājiem ir jaunāks par 25 gadiem un/vai tā autovadītāja stāžs ir mazāks par 2 gadiem. |
| Pašrisks | 1. Pret transportlīdzekļa bojājumiem 0 % neatkarīgi no pieteikto bojājumu skaita arī ja nepieaicina/neinformē Valsts policiju; 2. Transportlīdzekļa bojā ejai 0 %; 3. Transportlīdzekļa zādzībai vai laupīšanai 0 %. |
| Citas specifiskas prasības | 1. Palīdzība negadījuma vietā LR teritorijā jānodrošina 24 h diennaktī un telefoniska konsultācija kā rīkoties un ar ko sazināties, ja negadījums noticis Eiropas ekonomiskā zonā, Šveicē un Norvēģijā; 2. Pakalpojuma cenā jāiekļauj visas izmaksas un nodokļi, kas saistīti ar pieprasīto apdrošināšanas pakalpojumu. |
| Polises darbības laiks | Ne mazāk, kā 12 kalendārie mēneši. |
| Polises darbības reģions | Latvijas Republika, Eiropas ekonomiskā zona, Šveice un Norvēģija. |